ར་ལ་ཐོད་འཆང་། །
དབྱར་ཆུ་འཛིན་དོ་ཤལ་སྐེད་དུ་བཅིངས། །དགུན་རབ་དཀར་ཁ་བས་སྟོད་་་་
གཡོགས་གསོལ། །མདའ་རྨ་ཆབ་སྔོན་མོ་མེ་རེ་རེ། །དུས་རྒྱུན་དུ་རླབས་ཕྲེང་་
རི་མོ་གཡོ། །དབྱར་དམར་ནག་རྦ་རླབས་དགུང་ལ་འཕྱུར། །དགུན་རབ་་་་་་
༈༙ ཀར་དར་གྱིས་ཟམ་པ་འཛུགས། །བར་རི་ཐང་ལྷ་ཡི་དགའ་ཚལ་ན། །དུས་་
རྒྱུན་དུ་བདེ་སྐྱིད་ཉི་འོད་འཕྲོ། །དབྱར་སྔོ་ལྗང་མེ་ཏོག་ཚོགས་ཀྱིས་མཛེས། །
དགུན་གསེར་མདོག་ས་གཞི་འོད་དང་ལྡན། །ས་དེ་དཀྱིལ་ས་འཛིན་ཐིག་ལེ་་་་
མཆོག །རི་རབ་བརྗིད་ཆོས་ལུང་རི་རྒན་ཞེས། །དབྱིབས་རྒྱལ་བོ་གདན་ལ
བཞུགས་པ་འདྲ། །སྟེང་ཨ་སྔོན་བཻཌཱུར་བླ་བྲེའི་འོག །སྤྲིན་དཀར་པོའི་
གདུགས་མཆོག་གཡས་སུ་འཁོར། །འཇའ་ཁ་དོག་སྣ་ལྔའི་ཤམ་བུ་མཛེས། །
མདུན་རིན་ཆེན་དང་པོའི་ཅོག་ཙེ་ཡི། །སྟེང་མེ་ཏོག་མཆོད་རྫས་ཡ་ལ་ལ། །
གཡས་ཆུ་ཀླུང་ཡོན་ཆབ་འཁྱིལ་བའི་ཁར། །མདོག་རབ་དཀར་ཝུ་བ་ཤ་ར་ར། །
རྒྱབ་ཡོལ་བ་གསེར་གྱི་ས་འཛིན་ལ། །གཡུ་སྔོན་པོའི་རྒྱན་ཆ་ཁྲ་ལ་ལ། . །གཡོན་
265

རྐང་འཐུང་བུ་མོས་གར་སྟབས་སྒྱུར། །མགོས་བཏུད་ཅིང་བཞུག་གླུ་ཀྱུ་རུ་རུ། །
ཤར་ཐང་ཆེན་སྟག་ལྤགས་གདན་སྟེང་ན། །རི་ནོར་བུ་ཆ་བདུན་ཕྲེང་བ་་་
བསྒྲིགས། །མཐའ་ལྗོན་ཤིང་ནགས་ཚལ་ཚར་དུ་དངར། །ཀླུའི་ཕོ་བྲང་ཆུ་མིག་
བརྒྱ་རྩ་ཡོད། །ལྷོ་རབ་འཇིགས་ཆུ་བྲག་འཐབ་པའི་རྫོང་། །ལྷ་སྲིན་པོ་ཀླུ་ཡི་་་
འཁོར་ཚོགས་བཞུགས། །སྐབས་དུས་བཟང་སྙན་པའི་རྔ་སྒྲ་ལྡིར། །དགྲ་ལོག་
འདྲེན་གདུག་པའི་སྙིང་རྩ་འཕྲོག །ནུབ་རི་ཕྱོར་མཐོན་པོས་སེང་གེ་བཅིབས། །
དུང་དཀར་པོའི་རི་ལ་དགྲ་ལྷ་འཁོར། །ཕུ་གྲམ་དཀར་སྤང་ལུང་སེར་པོ་ན།
མདོག་རབ་མཛེས་རི་དྭགས་བང་རྩལ་འགྲན། །བྱང་ལྷ་ཤིང་དྲི་བཟང་ནགས་་
གསེབ་ན། །རྫ་ཁྲབ་དཀར་གཟིག་མགོ་དགྲ་ལ་རྔམ། །རི་ཕུན་སུམ་ཚོགས་པའི་
རྫ་མདུན་ན། །ཚེ་བློས་བཏང་བན་ཆུང་ཁེར་འདུག་ཡོད། །དབུས་བཀྲ་ཤིས་་་་
ཆོས་རྫོང་གདན་ས་འདི། །ལྷ་ཕྱག་ན་པདྨོས་བྱིན་རླབས་གནས། །ཁོང་མཁས་
གྲུབ་ཡོངས་ཀྱིས་བསྔགས་པའི་ཡུལ། །ཁ་ལྷོ་ལྟ་དགུན་དུས་ཉི་འོད་འཁྱིལ། །
དབྱར་བསིལ་ཞིང་རིག་པ་གསལ་ཞིང་དྭངས། །དབྱིབས་རིགས་བདག་སྣང་་་་
མཐའི་བཞུགས་ཚུལ་ཅན། །ཕྱག་མཉམ་བཞག་དྲང་སྲོང་སྣོད་མཆོག་ཁར། །
མཚན་དགེ་འཕེལ་བྱང་གླིང་སྒྲུབ་སྡེ་ཆགས། །ལོགས་གཡས་གཡོན་ཕར་རི་ཚུར་
རི་ན། །རི་དབྱིབས་ལེགས་ཉེ་སྲས་བརྒྱད་ཀྱི་ཚུལ། །ཤིང་ལྗོན་པའི་ཚལ་དུ་དྲི་
བཟང་འཐུལ། །རླུང་དྲི་བཞོན་ཕོག་ཚེ་ཆོས་སྒྲ་སྒྲོག །ཆུ་དྭངས་བསིལ་ཡན་་་་་
ལག་བརྒྱད་ལྡན་འགྲམ། །མདོག་རབ་མཛེས་མེ་ཏོག་གཡུར་དུ་ཟ། །བྱ་སྣ་་་་་
ཚོགས་སྙན་པའི་ཆོས་སྒྲ་འབྱིན། །མགོན་སྣང་མཐའི་ཞིང་གི་བཀོད་པ་་
རྫོགས། ་རྗེ་གྲུབ་དབང་རྡོ་རྗེ་མཚན་ཅན་གྱིས། །ལྷ་འཁོར་བ་དོང་སྤྲུག་དམར་
པོ་དང༌། །མགོན་འཇམ་དབྱངས་རྗེ་བཙུན་སྒྲོལ་མ་སོགས། །ལས་དག་པའི་་་
།
266

སྣང་བ་དཔག་མེད་གཟིགས། །རྗེ་མདོ་སྔགས་བསྟན་པའི་རྒྱལ་མཚན་གྱིས། །
མགོན་ཕྱག་སྟོང་སྤྱན་སྟོང་བཞེངས་པའི་ཚུལ། །ལྷའི་དགེ་བསྙེན་སྟར་ཀོའི་
བཙན་ལ་སོགས། །འདས་མ་འདས་ལྷ་ཚོགས་དུ་མ་གཟིགས། །ཁམས་ཤུག་་་་
སྒང་ཕྱོགས་ནས་བྱོན་པ་ཡི། །རྗེ་གྲུབ་ཐོབ་གཏེར་སྟོན་ཆེན་པོ་དེས། །གནས་་
འདི་རུ་བདེ་ལྡན་ཞིང་ཁམས་གཟིགས། །ཕྱོགས་འདི་ཡི་བྱ་དང་རི་དྭགས་་་་་་་
སོགས། །ལྷ་ལྷ་མོའི་རང་བཞིན་ཡིན་པར་གསུངས། །དེ་བས་ན་གནས་མཆོག་
འདི་ཉིད་དུ། །བྱ་རི་དྭགས་སྲོག་ཆགས་བསད་པའི་སྡིག །ས་བཅུར་གནས་་་་་
སེམས་དཔའ་བགྲོངས་དང་མཚུངས། །གནས་འདི་ལ་ཕྱག་མཆོད་བསྐོར་བྱས་
དགེ །ཞིང་བདེ་བ་ཅན་དང་པོ་ཏ་ལར། །ཕྱག་མཆོད་བསྟོད་སྐོར་བ་བྱས་དང་
མཚུངས། །དོན་དེས་ན་འདི་ཉིད་བསྔགས་པར་འོས། །ཕྱོགས་འདིར་འཁོད་་
ཆོས་མཛད་དམ་པ་རྣམས། །གནས་འདི་རུ་རང་སེམས་མ་ཐུལ་ན། །ཕྱོགས་་་
ཀུན་ཏུ་རྒྱུག་པ་སྨྱོ་རྟགས་ཡིན། །ཚེ་འདི་ནི་བློ་ཡིས་མ་བཏང་ན། །མཆོག་་་་་་
སངས་རྒྱས་གོ་འཕང་ལྟ་ཞོག་དང༌། །སྔར་བྱས་པའི་དགེ་རྩ་དཔག་མེད་
འཇོམས། །གཉེན་ཉེ་དུ་འཁོར་གཡོག་ནོར་རྫས་དོར། །ཆོས་མ་གཏོགས་་་་་་
བསམ་རྒྱུ་མེད་པ་ཚོ། །བྲག་རབ་འཇིགས་ལྗོན་ཤིང་བསིལ་གྲིབ་ན། །སྔོན་་་་་་
སྐྱབས་མགོན་མཆོག་གི་གདན་ས་ཡོད། །མགོན་དེ་ཡི་རྣམ་ཐར་སྐྱོང་འདོད་་་་་
རྣམས། །གནས་དེ་རུ་རི་དྭགས་བཞིན་དུ་སྡོད། །ཁྱོད་དབེན་པའི་ཐང་ལ་ཡིད་
སྤྲོ་ན། །ཐང་སྤང་དཀར་མེ་ལོང་ངོས་མཉམ་ན། །དགུང་བླ་གབ་དོང་ཆེན་་་་་་
ཡངས་པ་ཡོད། །གནས་དེ་རུ་རང་གི་སེམས་ཉིད་ཐུལ། །ཁྱོད་དབེན་པའི་་་་་་
ནགས་ལ་ཡིད་སྤྲོ་ན། །ནགས་ཚང་ཚིང་འདབ་ཆགས་རྒྱུ་བེའི་སར། །ཤིང་ལྗོན་
པའི་ལོ་མའི་བསིལ་གྲིབ་ཡོད། །གནས་དེ་རུ་འགྲོ་ཀུན་ཕ་མར་སོམས། །ཁྱོད་་
267

དབེན་པའི་བྲག་ལ་ཡིད་སྤྲོ་ན། །བྲག་རྒོད་ཚང་ཅན་གྱི་བ་གམ་ན། །སུས་མ་་་
བྱས་ཕུག་པ་རང་གྲུབ་ཡོད། །གནས་དེ་རུ་བླ་མའི་རྣལ་འབྱོར་སྒོམས། །ཁྱོད་་
དབེན་པའི་ཆུ་ལ་ཡིད་སྤྲོ་ན། །ཆུ་ལྷང་ལྷང་སྐད་སྙན་འབྱིན་པའི་འགྲམ། །
སྤང་ལྗང་སེར་གྲུ་བཞི་ངོས་མཉམ་ཡོད། །གནས་དེ་རུ་གསུང་མཆོག་ཡིག་དྲུག་
བགྲོངས། །ཁྱོད་དབེན་པའི་རི་ལ་ཡིད་སྤྲོ་ན། །རི་རྩི་ཤིང་མེ་ཏོག་རྒྱས་པའི་་་་་
རྩེར། །ཐག་རིང་ཐུང་གཟིགས་མོ་སྣ་ཚོགས་ཡོད། ྋ །གནས་དེ་རུ་དབུ་མའི་ལྟ་་
བ་སྐྱོངས། །ཁྱོད་དབེན་པའི་རྫ་ལ་ཡིད་སྤྲོ་ན། །རྫ་ཁྲ་མོ་གངས་ཀྱིས་བརྒྱན་
པའི་མགུལ། །དགུང་ཉི་འོད་འཁྱིལ་བའི་ཕུག་པ་ཡོད། །གནས་དེ་རུ་ཟབ་ལམ་
རིམ་གཉིས་སྒོམས། །ཁྱོད་དུར་ཁྲོད་གནས་ལ་ཡིད་སྤྲོ་ན། །ཕྱོགས་ཀུན་ནས་་་་
བམ་རོ་སྐྱེལ་བའི་གནས། །གཟུགས་ཀེང་རུས་འཇིགས་པའི་གད་མོ་དགོད། །
གནས་དེ་རུ་རང་ལུས་མཆོད་སྦྱིན་གྱིས། །ཁྱོད་ཡ་ངའི་གནས་ལ་ཡིད་སྤྲོ་ན། །
བྲག་ཆུ་འཐབ་གནམ་ལྕགས་འབབ་པའི་སར། །གདོན་འབྱུང་བོ་གཅན་གཟན་
ངར་སྐད་འདོན། _ །གནས་དེ་རུ་རོ་སྙོམས་ཐོག་རྫིས་གྱིས། །ཁྱོད་དབེན་པའི་་”
ཟས་ལ་ཡིད་སྤྲོ་ན། །ཟས་ཤིང་འབྲས་སྨན་ཇ་ཟྭ་ཚོད་སོགས། །བཅུད་མྱངས་་
ན་ཞིམ་པའི་བྲོ་བ་ཡོང་། །ཟས་དེ་འདྲ་གསོལ་ལ་དཀའ་ཐུབ་གྱིས། །སྤྱོཁྱོད་་་་་་་
དབེན་པའི་གོས་ལ་ཡིད་སྤྲོ་ན། །གོས་ཤིང་ལོ་འཇག་སྐྱ་ཤུག་ཤུན་སོགས། །
གྱོན་ནུས་ན་འཇམ་པའི་རེག་བྱ་ཡོད། །གོས་དེ་འདྲ་གྱོན་ལ་གཏུམ་མོ་སྒོམས། །
ཁྱོད་དབེན་པའི་གྲོགས་ལ་ཡིད་སྤྲོ་ན། །གྲོགས་བྱ་དང་རི་དྭགས་བྲ་ཙིག་་་
ཚོགས། །དེར་ཡུན་རིང་འགྲོགས་ན་བརྩེ་གདུང་ཆེ། །གྲོགས་དེ་འདྲ་སྟེན་ལ་་་
ཆགས་སྡང་སྤོངས། །ཁྱོད་དབེན་པའི་གཏམ་ལ་ཡིད་སྤྲོ་ན། །གཏམ་དོན་ལྡན་
ཆོས་དང་མཐུན་པ་ཤོད། །དེ་བཤད་ན་ཉོན་མོངས་ངང་གིས་ཞི། །གཏམ་དེ་
268

འདྲ་ཤོད་ལ་ངག་བཅད་གྱིས། །གནས་དབེན་པའི་ཡོན་ཏན་བརྗོད་མི་ལང། །
དགུང་ལྷ་ལམ་སྟོང་བའི་དབྱིངས་རུམ་ན། །ལྷ་ཉི་ཟླ་གཟའ་སྐར་གཡས་སུ་་་་་་་་
འཁོར། །སྤྲིན་ཁ་དོག་སྣ་ལྔ་གཡོན་དུ་འཁོར། །བྱ་སྣ་ཚོགས་གར་སྟབས་སྒོ་རོ་
རོ། །དེའི་རྐྱེན་བྱས་སྐྱོ་སངས་ཉི་མ་འཆོར། །སྤང་ལྗང་སེར་མེ་ཏོག་དགའ་་་་
ཚལ་དང་། །ནགས་ལོ་འདབ་རྒྱས་པའི་ཡལ་གའི་སྟེང༌། །རྐང་དྲུག་ལྡན་བུང་
བ་ཁྲ་ཆུང་དང༌། །བྱིའུ་འཇོལ་མོ་ལྷ་བྱ་ཁུ་བྱུག་གིས། །དབྱངས་སྙན་པའི་ཆོས་
སྒྲ་དི་རི་རི། །དེའི་རྐྱེན་བྱས་ཆོས་འཆད་བླ་མ་དྲན། །དགུན་རྩི་ཏོག་ལོ་འབྲས་
སད་ཀྱིས་འཁྱེར། །ཤིང་ལོ་འདབ་རླུང་གིས་ཕྱོགས་བཅུར་གཏོར། །མཚོ་ལྟེང་
ཀ་ཆུ་བོ་འཁྱག་གིས་བསྡམས། །བྱ་ཕལ་ཆེར་འབུ་སྦྲང་རྗེས་མེད་འགྲོ །རླུང་་་
གྲང་རེག་སེར་བུ་ངར་ར་ར། །དེའི་རྐྱེན་བྱས་མི་རྟག་འཆི་བ་དྲན། །གཡང་་་་
མཐོན་པོར་ལྷུང་ནས་འགུམ་པ་དང༌། །ཆུ་གཙང་བོར་བརྒལ་དུས་ཕལ་ཆེར་་་་་
འཆི། །བྱ་གཅན་གཟན་གཅིག་ལ་གཅིག་འཚེ་ཞིང་། །དབང་ཆེ་བས་ཆུང་བ་”
བསད་ནས་ཟ། །ཀུན་ཤི་བའི་བམ་རོ་ཐ་ར་ར། །དེའི་རྐྱེན་བྱས་འཁོར་བའི་་་་
གནས་ལ་སྐྱོ། །རི་མཆོང་སྨུག་བྲག་གི་དབུ་རྩེ་ན། །སྤྲིན་མཐིང་ནག་འཇིགས་་
པའི་མུན་པ་འཐིབས། །འབྲུག་སྒྲ་བརྒྱའི་སྐད་ཀྱིས་ཀླད་རྩ་འདར། །འོ་་་་་་་
དམར་པོའི་གློག་ཞགས་ཐང་ལ་འཁྱུགས། །རླུང་བུ་ཡུག་ཆར་བ་སི་ལི་ལི། །
དེའི་རྐྱེན་བྱས་དབང་མེད་སྐྱབས་འགྲོ་དྲན། །རྫ་ཁྲ་ཁྲ་སྤང་རི་སེར་པོ་ན། །
འབྲོང་རྭ་རྣོན་གཡག་གིས་ངར་སྒྲ་སྒྲོག །རྟ་རྐྱང་དཀར་ཤྭ་བོ་རུ་བཅུ་ཡིས། །
བང་ཕན་ཚུན་འགྲན་བཞིན་རྩྭ་ཆུ་སྤྱོད། །དགོ་ཉུག་རུ་བརྒྱ་སྟོང་གྱི་ལི་ལི།
དེའི་རྐྱེན་བྱས་རྟ་ནོར་ལུག་གསུམ་བརྗེད། །གནས་མི་མེད་ཁྱི་མེད་བས་མཐའ་
ན། །མ་མཁའ་འགྲོས་གཟུགས་སྟོན་སྡོངས་གྲོགས་བྱེད། །གདོན་མི་མིན་་་
།
།
269

འབྱུང་བོ་གྲོགས་སུ་འཆར། །མི་རྒྱུས་མེད་ཡོངས་ཀྱིས་མཐུན་རྐྱེན་སྒྲུབ། །སུས་
མཐོང་ཡང་གུས་འདུད་གུ་རུ་རུ། །དེའི་རྐྱེན་བྱས་ཉེ་འབྲེལ་འཁོར་གཡོག་་
བརྗེད། །བྲག་ཕྱི་དབྱིབས་རི་ལ་ནང་ཁང་བ། །ཆར་ཁ་བ་རླུང་གིས་མི་འཇིག་
གནས། །རྩྭ་ཤུག་ཤུན་ལོ་མའི་གོས་གདན་དང༌། །ཟྭ་ཤིང་ཐོག་ཟས་ལ་ཟད་་་་་
མཐའ་མེད། །ཆུ་དྭངས་བསིལ་བཏུང་བ་ཤ་ར་ར། །དེའི་རྐྱེན་བྱས་སྦ་ཁང་གོ་
ཟས་བརྗེད། །ཀླུང་ཉལ་འགྲོ་འཁྱིལ་བའི་དོའུ་ཁུགས་ན། །བཀྲ་ཤིས་པའི་ནོར་
བུ་དགའ་འཁྱིལ་ཡོད། །རི་སྙིང་གཟུགས་ནགས་ཀྱིས་བརྒྱན་པའི་ངོགས། །
བྲག་སྲ་བརྟན་མཆོད་རྟེན་ཪང་བྱོན་བཞུགས། །རྟགས་བྱིན་རླབས་མཚན་མ་ཡ་
ལ་ལ། །དེའི་རྐྱེན་བྱས་ལུགས་གཉིས་དོན་ཀུན་འགྲུབ། །དགྲ་ཇག་པ་མེད་པའི་
རི་སུལ་དང་། །ཙག་བསེར་བུ་མེད་པའི་བྲག་སྐྱིབས་ཡོད། །དགུང་ཉི་ཟླ་་
འཁོར་བའི་དྲོ་ཕུག་དང༌། །ཆར་ཁ་བ་མི་འབབ་བྱ་སྐྱིབས་ཡོད། །ཤིང་མེ་ཏོག་
དྲི་ངད་ཐུ་ལུ་ལུ། ། དེའི་རྐྱེན་བྱས་བདེ་སྐྱིད་ངང་གིས་འབྱུང༌། །གུར་སྦ་ཁང་་་
མེད་ཀྱང་གར་འདུག་སར། །འཕྲད་(འཕྲལ)ཤིང་གུར་ལེགས་པ་བཟོ་སླ་ཞིང་། །
ཆུ་བུད་ཤིང་རྩོལ་བ་མི་དགོས་པར། །སྐབས་སྐྱོ་བངས་ཞོར་དུ་བླངས་པས་་་་་་་་་
ཆོག །ཆོས་སྒྲུབ་པའི་མཐུན་རྐྱེན་ཉི་ལི་ལི། །དེའི་རྐྱེན་བྱས་སོས་དལ་ཁོམ་པ་་
ཡོད། །གནས་དག་ཞིང་གཉིས་པ་འདི་འདྲ་ནི། །སྔོན་བསོད་ནམས་བསགས་
པའི་འབྲས་བུ་དང་། །ལྷ་མགོན་སྤྲུལ་མི་དབང་དྲིན་གྱིས་ཐོབ། །དེ་སོམས་ལ་
བདེ་སྐྱིད་ལྷ་ལ་ཕུལ། །དཔོན་དེ་སོགས་འགྲོ་ལ་དགེ་རྩ་སྔོས། །དེ་བྱས་ན་རང་
གཞན་དོན་གཉིས་འགྲུབ། །ཚིག་རབ་སྙན་གཡས་འཁྱིལ་དུང་སྒྲ་འདི། །
གནས་འདིར་འཁོར་ལྷ་ཀླུའི་བདག་གིར་བཞེས། །ཆོས་ཚུལ་བཞིན་སྒྲུབ་པའི་་་
གང་ཟག་ལ། །རྐྱེན་བར་ཆད་མེད་པར་མཐུན་རྐྱེན་སྒྲུབས། །མགོན་རྒྱལ་བའི་
270

བསྟན་པ་རིན་པོ་ཆེ། །ཕྱོགས་ཀུན་ཏུ་རྒྱས་པའི་སྡོངས་གྲོགས་མཛོད། །མགོན་
གྲུ་འཛིན་བདག་པོའི་ཐུགས་རྗེ་དང༌། །ལྷ་དཀར་ཕྱོགས་སྐྱོང་བའི་མཐུ་སྟོབས་
ཀྱིས། །བྱང་སྟོབས་ལྡན་དམག་གི་གཡུལ་ངོ་ཟློགས །ལྗོངས་འདི་ཡི་སྡེ་་་་་་་་་
འབངས་རླུང་རྟ་དར། །ནང་ཕན་ཚུན་མཐུན་ཞིང་སྟོབས་འབྱོར་རྒྱས། །ཀུན་
བདེ་སྐྱིད་ཆོས་ལ་སྤྱོད་པར་ཤོག །ཅེས་གནས་བསྟོད་གཡས་འཁྱིལ་དུང་སྒྲ་ཞེས་བྱ་བ་
འདི་ནི། རིག་བཟང་རྣམ་དཔྱོད་ཡངས་པ་དགེ་སློང་དཀོན་མཆོག་བསྟན་སྐྱོང་གི་ངོར།
ཨ་མོ་གྷས་བྲིས་སོ།།